钦定古今图书集成/明伦汇编/闺媛典/第239卷 > 朱氏五节
## 钦定古今图书集成/明伦汇编/闺媛典/第239卷 > 朱氏五节

按《沂州志》：“龚氏，朱好礼妻。礼早亡，氏年二十五，抚幼
子家凤，教育成人，为礼部儒士，寻病殁。妻克氏年二
十七，抚二子。长廷俊，次廷选，俱列庠序，复相继丧。俊
妻蒋氏，选妻董氏，俱年二十馀，同志苦守。蒋子三，俱
成立。董一子梦麟，娶张氏，年二十而生子永兴。甫一
周，梦麟又死。张绩麻撚枲，指为之佹。四世孤孀，一门
五节”，人敬而怜之。